[ca] Aquest article aborda la dispersió residencial (sprawl) a la Regió Metropolitana de Barcelona (RMB) durant el període 1996-2015, amb l'objectiu d'explicar l'impacte sociodemogràfic causat per aquest fenomen. El treball parteix de l'estudi de la mobilitat residencial amb destinació als municipis de baixa densitat de l'RMB, tenint en compte les seves repercussions en el mercat de l'habitatge, en l'estructura demogràfica i en la composició social.Els municipis amb àmplia representació d'urbanisme dispers de l'RMB s'identifiquen a partir d'una baixa densitat neta i d'un alt percentatge d'habitatges aïllats. La seva anàlisi es basa en el càlcul de les taxes de mobilitat residencial per edat, les taxes de nova construcció i, segons la tipologia edificatòria, el creixement de la població, i el càlcul d'indicadors d'estructura i de la renda familiar per càpita. Es disposa, a més, d'informació addicional procedent d'una enquesta pròpia titulada Mobilitat, solidaritat familiar i ciutadania a la Regió Metropolitana de Barcelona, feta el 2005.Els resultats mostren el gran atractiu residencial dels municipis dispersos, que es debilita amb l'inici de la crisi econòmica. La incidència d'immigració retroalimenta unes taxes de construcció igualment intenses que provoquen un creixement sense precedents de la població, cosa que en modifica profundament la disposició -la rejoveneix a partir de l'arribada de parelles joves amb fills menors-, alhora que transforma l'estructura social com a conseqüència de l'atracció d'un elevat percentatge de famílies de rendes mitjanes i altes.En les conclusions es reflexiona sobre els reptes que han d'afrontar aquests municipis sotmesos a un ràpid canvi sociodemogràfic, així com també sobre el futur de la mobilitat amb destinació a unes àrees disperses.

[en] This article focuses on residential sprawl in the Metropolitan Region of Barcelona (RMB) during the period 1996-2015 in order to account for the demographic impact caused by this phenomenon. This research takes as its starting point the analysis of residential mobility to low-density municipalities, considering its impact on the housing market, demographic structure and social composition. Municipalities with marked urban spread are identified according to lower net density and a higher percentage of isolated houses. The analysis is based on the calculation of residential mobility rates by age, rates of new construction according to building type, population growth, indicators of family structure and per capita income. Additional information from the Mobility Family Solidarity and Citizenship Survey in the Metropolitan Region of Barcelona, 2005 is also used. The results reveal the large residential attractiveness of disperse municipalities that weaken with the onset of the economic crisis. The incidence of immigration gives rise to equally intense construction rates that lead to unprecedented population growth, which profoundly modifies the population structure-rejuvenated by the arrival of young couples with small children- and transforms the social structure as a result of the arrival of a high percentage of middle- and high-income families. The conclusions reflect on the challenges faced by these municipalities undergoing rapid demographic change and on the future of the outgoing mobility to dispersed areas.